Bæjaryfirvöld í Snæfellsbæ hafa ekki enn samið við fyrirtækið Icelandic Glacier Product um byggingu vatnsverksmiðju í Rifi . Líkt og greint var frá í Skessuhorni samþykkti bæjarstjórn á þriðjudag í síðustu viku að ganga til samninga við fyrirtækið og var vonast til að þeir samningar gengju fljótt fyrir sig . Samningar standa enn yfir en vonast er eftir því að þeim ljúki fljótt . Fyrirtækið er að ganga frá ýmsum skilyrðum sem bæjaryfirvöld settu . Hluthafar í Icelandic Glacier Product eru að nokkru leyti þeir sömu og voru í Icelandia , fyrirtækinu sem bæjaryfirvöld höfðu áður átt viðræður við um vatnssölu . Það fyrirtæki uppfyllti ekki þau skilyrði sem bæjaryfirvöld settu þrátt fyrir ítrekaðan frest og féllu þeir samningar því niður .